Publication: Magyar Közlöny
Issue: MK-2006-62 (Year: 2006, Number: 62)
Era: 2004-2010
Section: Melléklet a 27/1998. (VI. 10.) MKM rendelethez
Paragraph Index: 122

2. A vizsga tartalma A vizsgafeladatot az intézmény úgy határozza meg, hogy a megoldásból mérhető legyen a tanuló tervező, alkotó képessége. A tervező feladat tükrözze a tanuló látványértelmező, megjelenítő, gondolati tartalomnak megfelelő elemző, átíró, képalkotó képességét, a festészet anyagairól, műfaji sajátosságairól, esztétikai törvényszerűségeiről megszerzett ismeretét. Az alkotó feladat megoldása mutassa be a tanuló festészeti technikákban elért jártasságát, tudását, művészi igényességét. 2.1. A festészet műhelygyakorlat gyakorlati vizsga két részből tevődik össze. A) Rajzi, tervezési dokumentációval, szakmai indoklással együtt benyújtott kész festészeti alkotás vagy alkotássorozat. A benyújtott vizsgamunka – tanári irányítással – színes rajzi tervezési munka alapján megvalósított nagyobb méretű, a tanult technikák bármelyikével elkészített festészeti alkotás, amely lehet: – csendélet, – portré, – lakótér ábrázolása (otthoni környezet, saját szoba…), – jelmezterv, – reklámtéma feldolgozása. 2006/62/II. szám A vizsgamunkát a továbbképző utolsó évfolyamának szorgalmi ideje alatt, a második félévben kell elkészíteni, és a művészeti záróvizsga napját megelőzően tíz nappal kell a tanulónak leadnia a vizsgát szervező intézménynek. B) A záróvizsga helyszínén, ideje alatt önállóan készített festészeti alkotás. A vizsgamunka az intézmény által meghatározott gondolati tartalom kifejezésére alkalmas, színes tervvázlatokra épülő, nagyobb méretű, szabadon választott technikával elkészített festészeti alkotás, amely lehet: – természetes vagy mesterséges forma, – enteriőrbe elhelyezett figura, – saját fotó feldolgozása, – illusztráció, – elbeszélő képsorozat saját témára. 2.2. A festészet műhelygyakorlat szóbeli vizsga tartalma: – a festészet anyagai, technikai eszközei, – festészet nyelvi kifejezőeszközei (azok jel- és jelentésrendszere), műfajai, – festészeti technikák és technológiák, – a festészet műfaji sajátosságai, – a festőművészet legjelentősebb alkotói és alkotásai, – a festőművészet stíluskorszakai, – a magyar festészet jeles képviselői, – egészség- és környezetvédelmi alapismeretek.

Source: https://magyarkozlony.hu/hivatalos-lapok/085635d0ae6e0eec307d0b299cb4c87f9bb7d21e/dokumentumok/32958add681aca585162f804cc8321559c7d9c69/letoltes